Byrettens dom i tiltale for bl.a. forsøg på manddrab, stadfæstes med de ændringer, at straffen for Tiltalte 3 nedsættes til fængsel i 1 år og 3 måneder, at straffen for Tiltalte 1 nedsættes til fængsel i 8 år, og a... Vis mere
Ret: Vestre Landsret (2. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;
Våben, eksplosiver og fyrværkeri;

01 JUN 2023
VESTRE LANDSRET
Dom i nævningesag om bl.a. grov vold og forsøg på manddrab

Vestre Landsret har i dag afsagt dom i en nævningesag, hvor tre unge mænd (tiltalte 1-3) var tiltalt for forsøg på
manddrab ved et overfald med kniv begået i marts 2021 i Herning, subsidiært grov vold (forhold 1).

Tiltalte 1 og Tiltalte 2 var yderligere tiltalt for et forsøg på manddrab på den samme person ved i en periode op til
den 8. maj 2021 at have foretaget en række forberedelseshandlinger. De to tiltalte var i den forbindelse tiltalt for bl.a
at have sat sig i besiddelse af et fuldautomatisk skydevåben under særligt skærpende omstændigheder (forhold 2-
3).

Vedrørende sagens forhold 1 fandt 6 nævninger og 1 dommer, at de tiltalte var skyldige i tiltalen for forsøg på
manddrab.

3 nævninger og 2 dommere fandt det ikke bevist, at de tre tiltalte, da de begik knivoverfaldet, havde forsæt til at
dræbe den forurettede.

Efter stemmeafgivningen blev tiltalte 1-3 herefter frifundet for forsøg på manddrab ved knivoverfaldet, men fundet
skyldige i den subsidiære tiltale for grov vold begået i forening.

I byretten havde et flertal på 4 nævninger og 3 dommere fundet de tiltalte skyldige i forsøg på manddrab, mens et
mindretal på 2 nævninger fandt de tiltalte skyldige i grov vold.

Vedrørende forhold 2 og 3 fandt et enigt nævningeting de Tiltalte 1-Tiltalte 2 skyldige i et efterfølgende forsøg på
manddrab og i tilknytning hertil i bl.a. at have sat sig i besiddelse af et fuldautomatisk skydevåben under særligt
skærpende omstændigheder.

Byretten var vedrørende disse forhold nået til samme resultat.

Straffen for Tiltalte 3 blev fastsat til fængsel i 1 år og 3 måneder.

Straffen for Tiltalte 1 blev fastsat til fængsel i 8 år.

Straffen for Tiltalte 2 blev fastsat til fængsel i 7 år.

Henvendelse vedrørende sagen kan ske til pressekontaktdommer John Lundum, tlf. 20 58 55 33.